CELEX: 62021CN0335
Language: mt
Date: 2021-05-27 00:00:00
Title: Kawża C-335/21: Talba għal deċiżjoni preliminari mressqa mill-Juzgado de Primera Instancia n° 10 bis de Sevilla (Spanja) fis-27 ta’ Mejju 2021 – Vicente vs Delia

20.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 382/12
            
         
      Talba għal deċiżjoni preliminari mressqa mill-Juzgado de Primera Instancia no 10 bis de Sevilla (Spanja) fis-27 ta’ Mejju 2021 – Vicente vs Delia
      (Kawża C-335/21)
      (2021/C 382/15)
      Lingwa tal-kawża: l-Ispanjol
      
         Qorti tar-rinviju
      
      Juzgado de Primera Instancia no 10 Bis de Sevilla
      
         Partijiet fil-kawża prinċipali
      
      
         Rikorrent: Vicente
      
         Konvenut: Delia
      
         Domandi preliminari
      
      
                  1)
               
               
                  Proċedura sommarja għall-irkupru ta’ onorarji mibdija minn avukat li ma tippermettix lill-qorti teżamina ex officio jekk il-klawżoli inklużi fil-kuntratt mal-konsumatur humiex inġusti, peress li l-proċedura ma tipprovdix għall-intervent mill-qorti fi kwalunkwe stadju tal-iżvolġiment tagħha, ħlief meta l-klijent jikkontesta t-talba u wieħed mill-partijiet sussegwentement jappella mid-deċiżjoni finali tal-Letrado de la Administración de Justicia (ir-Reġistratur), hija konformi mad-Direttiva tal-Kunsill 93/13 KEE tal-5 ta’ April 1993 dwar klawżoli inġusti f’kuntratti mal-konsumatur (1)
                     u mal-prinċipju ta’ effettività tagħha, moqrija flimkien mad-dritt għal protezzjoni ġudizzjarja effettiva prevista fl-Artikolu 47 tal-Karta?
               
            
                  2)
               
               
                  Il-fatt li, f’dan it-tip ta’ proċedura sommarja, kwalunkwe stħarriġ tal-klawżoli inġusti mill-qrati, ex officio jew fuq talba minn parti, issir fil-kuntest ta’ rikors għal reviżjoni kontra d-deċiżjoni mogħtija minn korp mhux ġudizzjarju bħal-Letrado de la Administración de Justicia (ir-Reġistratur), u li l-qrati bħala prinċipju għandhom jillimitaw l-kunsiderazzjoni tagħhom esklużivament għal dak li kien is-suġġett tad-deċiżjoni u ma jistgħux jeżaminaw provi ħlief provi dokumentali diġà prodotti mill-partijiet, huwa konformi mad-Direttiva 93/13 u mal-prinċipju ta’ effettività tagħha, moqrija flimkien mad-dritt għal protezzjoni ġudizzjarja effettiva prevista fl-Artikolu 47 tal-Karta?
               
            
                  3)
               
               
                  Klawżola inkluża f’kuntratt bejn avukat u konsumatur, bħal dik inkwistjoni, li tipprovdi għall-ħlas ta’ onorarji fil-każ speċifiku li l-klijent ma jkomplix il-proċedura ġudizzjarja qabel ma tintemm jew jasal għal ftehim mal-entità, mingħajr l-għarfien jew kontra l-parir tal-uffiċċju tal-avukati, għandha titqies li taqa’ taħt l-Artikolu 4(2) tad-Direttiva 93/13, fuq il-bażi li hija klawżola prinċipali ta’ kuntratt li tirrigwarda s-suġġett tal-kuntratt, f’dan il-każ, il-prezz?
               
            
                  4)
               
               
                  Fil-każ li r-risposta għad-domanda preċedenti tkun fl-affermattiv, tali klawżola, li tiffissa l-onorarji b’riferiment għall-iskala ta’ onorarji ta’ Kamra tal-Avukati, li tistabbilixxi regoli differenti li għandhom jiġu applikati skont kull każ partikolari, u li ma ssemmewx fl-informazzjoni preċedenti, għandha titqies bħala ċara u li tinftiehem skont l-imsemmi Artikolu 4(2) tad-Direttiva 93/13?
               
            
                  5)
               
               
                  Fil-każ li r-risposta għad-domanda preċedenti tkun fin-negattiv, l-inklużjoni f’kuntratt konkluż bejn avukat u konsumatur ta’ klawżola bħal dik inkwistjoni, li tistabbilixxi l-onorarji tal-avukat billi sempliċement tagħmel riferiment għal skala ta’ onorarji ta’ Kamra tal-Avukati, li tistabbilixxi regoli differenti li għandhom jiġu applikati skont kull każ partikolari, u li ma ssemmewx fl-offerta kummerċjali jew fl-informazzjoni preċedenti, għandha titqies bħala prattika kummerċjali żleali fis-sens tad-Direttiva 2005/29 tal-Parlament Ewropew u tal-Kunsill tal-11 ta’ Mejju 2005 dwar prattiċi kummerċjali żleali fin-negozju mal-konsumatur fis-suq intern u li temenda d-Direttiva tal-Kunsill 84/450/KEE, id-Direttivi 97/7/KE, 98/27/KE u 2002/65/KE tal-Parlament Ewropew u tal-Kunsill, u r-Regolament (KE) Nru 2006/2004 tal-Parlament Ewropew u tal-Kunsill (2)?
               
            
         (1)  ĠU Edizzjoni Speċjali bil-Malti, Kapitolu 15, Vol. 2, p. 288.
      
         (2)  ĠU 2005, L 149, p. 22, rettifika fil-ĠU 2006, L 114, p. 86.